แนวโน้มดัชนีเช้าขายทำกำไรระยะสั้น
นักวิเคราะห์ฯคาดตลาดหุ้นไทยเช้านี้ถูกขายทำกำไรระยะสั้นหลังผลเลือกตั้งว่าที่นายกฯยังไม่ชัด
14 ก.ค. 2554

นักวิเคราะห์ฯคาดตลาดหุ้นไทยเช้านี้ถูกขายทำกำไรระยะสั้นหลังผลเลือกตั้งว่าที่นายกฯยังไม่ชัด 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้อาจมีแรงขายทำกำไรระยะสั้นออกมา สาเหตุสำคัญมาจากการที่กกต.ยังไม่มีมติรับรองผลการเลือกตั้งในส่วนของบุคคลสำคัญหลายๆท่าน โดยเฉพาะคุณยิ่งลักษณ์ ชินวัตร ซึ่งน่าจะกระทบต่อจิตวิทยาการลงทุนในระดับวันได้
อย่างไรก็ตาม การอ่อนตัวลงของดัชนีคงไม่มาก เพราะเชื่อว่า positive momentum จากเมื่อวานนี้ยังมีอยู่ ประกอบกับเมื่อคืนนี้นายเบน เบอร์นันเก้ ประธานธนาคารกลางสหรัฐ(เฟด)ออกมาพูดถึงเศรษฐกิจสหรัฐฯว่าถ้ายังมีแนวโน้มอ่อนแอลงอีก ก็อาจจะต้องมีมารตรการกระตุ้นเศรษฐกิจออกมาเพิ่มเติม เชื่อว่าจะเป็นปัจจัยหนุนต่อตลาดหุ้นทั่วโลก ส่วนปัญหาหนี้ในยุโรปวันนี้ยังไม่ได้มีอะไรเพิ่มเติม แต่ก็ต้องติดตามอย่างใกล้ชิดต่อไป
พร้อมให้แนวรับ 1,070 จุด แนวต้าน 1,080 จุด